Sakpas-Sake: Pille, skuld en 'n windpomp | Netwerk24
Sakpas-Sake: Pille, skuld en 'n windpomp
Deur Elvira Wood 17 Mei 2019 07:16
Suid-Afrikaners vaar glad nie goed wanneer dit kom by pille drink vir chroniese mediese kondisies nie.
Pres. Cyril Ramaphosa het dalk vroeër dié week gesê die land het geen ander keuse as om Eskom te red nie, maar dit lyk of dié kragreus hom duur te staan gaan kom.
Die kredietgradeerder Moody's Investor Service is glad nie so beïndruk met hóé die staat Eskom help nie.
1. SA siekes drink net helfte van die tyd hul pille
Dis nie net op mediese vlak kommerwekkende nuus oor mense wat aan 'n chroniese – en selfs lewensbedreigende – toestande ly nie, dis ook slegte nuus vir die inkomste van apteekgroepe.
2. Moody's: Eskom-skuld kan tot rommelstatus lei
3. Boer se windpomp-patent bring water uit rivier
'n Staptog in die Drakensberge het 'n boer van Noordwes 'n patent laat ontwikkel wat 'n oplossing kan bied vir gesinne wat nie toegang tot water het nie.
Gerrit Smith, van die plaas Rhebokfontein in die Klerksdorp-omgewing, skryf reeds die afgelope 12 jaar minstens vyf uitvindsels per jaar in vir Graan SA en Omnia se boerepatentekompetisie op die Nampo-Oesdag buite Bothaville in die Vrystaat.
4. Werkloosheid is tydbom, sê Eskom-voorsitter
"Suid-Afrika moet die staatsondersteuning vir onderwys, asook die privaat sektor se betrokkenheid verhoog om vernietigende werkverliese te stuit," sê Jabu Mabuza, voorsitter van Eskom.
"Ons oorhoofse doelwit moet wees om die invloed van beleidsingryping te vergroot deur groei te kry wat werk skep."
5. Dié krakers was te huur om miljoene te steel
'n Netwerk van kuberkrakers wat hul dienste uitverhuur het om, onder meer, $100 miljoen by ondernemings en finansiële instellings te steel, is in Europa vasgetrek.
Die Europese polisiediens, Europol, het in samewerking met ses ander lande die kubermisdaadbende GozNym gevang.
Stefanutti Stocks maak sy jaarresultate bekend.
Meer oor: Moody's Investor Service | Nampo | Dischem | Eskom | Cyril Ramaphosa | Pille | Rommelstatus